joelniklaus/EU_Wikipedias huggingface dataset:
Able Archer 83

Able Archer 83 () oli kymmenpäiväinen Nato-johtoinen asemaharjoitus, joka alkoi 2. marraskuuta 1983. Se kattoi Länsi-Euroopan, ja sen keskuksena oli Shapen päämaja Casteaussa belgialaisen Monsin kaupungin pohjoispuolella. Able Archer -harjoitukset simuloivat laajenevaa konfliktijaksoa, joka kärjistyi koordinoituun ydinaselaukaisuun. Siihen osallistuivat valtionpäämiehet, ja siihen kuului uusi koodattu viestinnän formaatti, radiohiljaisuus ja DEFCON 1 -valmiustilan simulointi.

Harjoituksen kulku

Suuri osa harjoituksen kulusta ja tapahtumista on yhä salassa pidettyä tietoa. Lokakuussa 2013 australialainen entinen tiedustelujohtaja Paul Dibb kuitenkin paljasti vuoden 1983 harjoituksen kiristäneen ydinasevaltioiden suhteita jopa vakavammin kuin Kuuban ohjuskriisi. Marraskuussa 2013 tuli julkisuuteen asiaan liittyviä salaisia papereita. Ne sai käsiinsä johtaja Peter Burt ydinaseita vastustavasta järjestöstä Nuclear Information Service (NIS). Uusien tietojen mukaan harjoituksessa oli 40 000 Nato-maiden sotilasta. Harjoituksessa kuviteltiin tilanne, että Naton joukot puolustivat liittolaismaitaan Varsovan liiton joukkoja vastaan. Varsovan liitto oli lähettänyt joukkoja Jugoslaviaan hillitsemään poliittisia levottomuuksia ja hyökännyt saman tien Suomeen, Norjaan ja Kreikkaan saakka. Harjoituksen mukaan perinteinen sota oli kiihtymässä kemiallisten aseiden ja jopa ydinaseiden käyttöä kohti. Dibbin mukaan harjoitus olisi voinut ”laukaista tahattomasti äärimmäisen katastrofin”.

NATO-harjoituksen alkusoitto

Suurin katalyytti Able Archerin sodanpelolle oli syntynyt kahta vuotta aiemmin. Suljetussa kokouksessa toukokuussa 1981 Neuvostoliiton kommunistisen puolueen pääsihteeri Leonid Brežnev ja KGB:n puhemies Juri Andropov ilmoittivat yksioikoisesti, että Yhdysvallat valmisteli ydinaseiskua Neuvostoliittoon. Tätä uhkaa vastaan taistellaakseen Andropov ilmoitti, että KGB ja GRU aloittaisivat operaatio RJANin. RJAN oli venäläinen akronyymi ”ydinaseiskusta” (); operaatio RJAN oli neuvostohistorian suurin ja kaikkein kokonaisvaltaisin rauhanajan tiedustelutiedon keräysoperaatio.

Reaktiot

Harjoituksen todenmukaisuus sekä Yhdysvaltain ja Neuvostoliiton suhteiden heikkeneminen ja Pershing-ohjusten tulo Eurooppaan saivat jotkut Neuvostoliiton kommunistisen puolueen keskuskomitean politbyroon jäsenet luulemaan, että Able Archer 83 oli sotajuoni, jolla oli tarkoitus hämätä valmistautumista oikeaan ensiydinaseiskuun. Neuvostoliitto reagoi harjoitukseen saattamalla ydinaseensa käyttövalmiuteen ja nostamalla ilmavoimien yksikköjä Puolassa ja Itä-Saksassa hälytysvalmiuteen. Joidenkin historioitsijoiden mielestä tämä tapahtuma oli tilanne, jossa maailma oli lähimpänä ydinsotaa sitten vuoden 1962 Kuuban ohjuskriisin. Ydinsodan uhka lakkasi äkillisesti, kun Able Archer 83 -harjoitus päättyi 11. marraskuuta.

Katso myös 
Norjan rakettivälikohtaus – tutkimusraketin laukaisu tammikuussa 1995 aiheutti kriisin Venäjän ydinasejoukoissa
Stanislav Petrov – Neuvostoliiton ohjusjoukkojen upseeri, joka syyskuussa 1983 päätteli tietokoneen kuvaaman ydiniskun olevan vain laitteen tekninen virhe

Lähteet

Kylmä sota
1983
Ydinsota
Vladimir Vahmistrov

Vladimir Sergejevitš Vahmistrov () (1897–1972) oli neuvostoliittolainen lentokonesuunnittelija. Hänen kuuluisin suunnitelmansa oli Zveno-parasiittilentokonesarja.

Neuvostoliittolaiset lentokonesuunnittelijat
Vuonna 1897 syntyneet
Vuonna 1972 kuolleet
Butler

Butler voi tarkoittaa seuraavia:

Sukuja 
 Butler (irlantilainen suku)

Henkilöitä 

 Arthur Gardiner Butler (1844–1925), englantilainen eläintieteilijä
 Arthur Lennox Butler (1873–1939), englantilainen lintutieteilijä
 Austin Butler (s. 1991), yhdysvaltalainen näyttelijä, malli ja laulaja
 Bernard Butler (s. 1970), brittiläinen muusikko ja musiikkituottaja
 Bobby Butler (s. 1987), yhdysvaltalainen jääkiekkoilija
 Brett Butler (s. 1958), yhdysvaltalainen näyttelijä
 Carl Butler (1929–2010), ruotsalainen kokki ja ravintoloitsija
 Caron Butler (s. 1980), yhdysvaltalainen koripalloilija
 Chris Butler (s. 1986), yhdysvaltalainen jääkiekkoilija
 Dan Butler (s. 1954), yhdysvaltalainen näyttelijä
 Daws Butler (1916–1988), yhdysvaltalainen ääninäyttelijä
 Dean Butler (s. 1956), kanadalainen näyttelijä
 Eddie Butler (s. 1971), israelilainen laulaja
 Edward Arthur Butler (1843–1916), englantilainen lintutieteilijä
 Edward Dundas Butler (1842–1919), englantilainen kirjallisuudentutkija, kirjastonhoitaja ja kääntäjä
 Geezer Butler (s. 1949), englantilainen Black Sabbath -yhtyeen basisti
 Gerard Butler (s. 1969), skotlantilainen näyttelijä
 Guy Butler (1899–1981), brittiläinen pikajuoksija ja olympiavoittaja
 Henry Butler (1949–2018), yhdysvaltalainen jazz-pianisti
 Jack Butler (1927–2013), yhdysvaltalainen amerikkalaisen jalkapallon pelaaja
 Jimmy Butler (s. 1989), yhdysvaltalainen koripalloilija
 Joseph Butler (1692–1752), englantilainen piispa, teologi, filosofi ja apologisti
 Judith Butler (s. 1956), yhdysvaltalainen filosofi ja feminismin teoreetikko
 Lady Butler, oik. Elizabeth Thompson (1846–1933), englantilainen taidemaalari
 Lois Butler (1897–1970), kanadalainen lentäjä ja alppihiihtäjä
 Nicholas Butler (1862–1947), yhdysvaltalainen rauhanaktivisti, filosofi, diplomaatti ja professori, Nobelin rauhanpalkinnon saaja
 Octavia E. Butler (1947–2006), yhdysvaltalainen tieteiskirjailija
 Richard Austen ”Rab” Butler (1902–1982), brittiläinen konservatiivipoliitikko ja Yhdistyneen kuningaskunnan ulkoministeri 1963–1964 ja valtiovarainministeri 1951–1955
 Reginald Butler (1913–1981), brittiläinen kuvanveistäjä
 Rhett Butler, yhdysvaltalainen pokerinpelaaja
 Samuel Butler (1612–1680), englantilainen runoilija, Hudibrasin kirjoittaja
 Samuel Butler (1774–1839), englantilainen piispa ja kirjailija
 Samuel Butler (1835–1902), englantilainen kirjailija, Erewhonin  kirjoittaja
 Smedley Darlington Butler (1881–1940), yhdysvaltalainen merijalkaväen kenraali
 Terry Butler (s. 1967), yhdysvaltalainen basisti
 Thomas Butler (s. 1871), brittiläinen köydenvetäjä
 William Francis Butler (1838–1910), brittiläinen kenraaliluutnantti
 William Henry Butler (1790–1865), brittiläinen viinikauppias ja kunnallispoliitikko
 Win Butler (s. 1980), yhdysvaltalainen laulaja ja lauluntekijä

Kuvitteellisia henkilöitä 

 Domovoi Butler, Eoin Colferin kirjasarjassa Artemis Fowl
 Greg Butler, televisiosarjassa Surface
 Rhett Butler, Margaret Mitchellin romaanissa Tuulen viemää

Alueita 

 Butlerin piirikunta, piirikunta Ohiossa, Yhdysvalloissa

Muita merkityksiä 

 Strix butler, aavikkopöllö
 The Butler, Lee Danielsin ohjaama elokuva vuodelta 2013
Selkämeren kansallispuisto

Selkämeren kansallispuisto on Varsinais-Suomen ja Satakunnan välisellä Selkämeren merialueella sijaitseva kansallispuisto. Puisto perustettiin vuonna 2011. Selkämeren kansallispuisto on merkittävän kokoinen Itämeren suojelualue, joka ulottuu Kustavista Merikarvialle 160 kilometrin pituiselle merialueelle. Pinta-alaltaan puisto on noin 940 neliökilometriä, josta 98 prosenttia on merta.

Alueen perustamisesta tehtiin valtioneuvoston periaatepäätös 2. lokakuuta 2009 ja lakiehdotus huhtikuussa 2010. Kansallispuistohanke aiheutti kuitenkin kiihkeää vastustusta, minkä vuoksi aluevarausta pienennettiin alkuperäisestä. Merimetsojen ja harmaahylkeiden metsästys on sallittu alueella tietyin edellytyksin.

Lähteet

Aiheesta muualla
Giri Granlund

Ingrid Hjördis (Giri) Granlund (18. marraskuuta 1894 Porvoo – 24. maaliskuuta 1932 Helsinki) oli suomalainen suomen ja ruotsin kielellä kirjoittanut kirjailija. Hän käytti nimimerkkiä Pennskaftet.

Granlundin vanhemmat olivat kamarineuvos John Isidor Granlund ja Elna Elise Bade. 

Giri Granlund oli useiden ruotsinkielisten viikko- ja päivälehtien palveluksessa. Hän julkaisi runokokoelman Opal ja lisäksi satukokoelman. Granlund kuoli 37-vuotiaana lyhyen sairauden jälkeen.

Granlund oli naimisissa vuodesta 1920 Hufvudstadsbladetin toimittajan Gustaf Johanssonin (nimimerkki Jumbo) kanssa.

Teoksia 
 Opal : dikter.   Söderström, Helsingfors 1918
 Månen hänger i äppelträt : Vaggvisa op. 17. nr. 3 ; text af Giri Granlund; musik af Ilmari Hannikainen.    Wilhelm Hansen, København  1924
 Folkvisa : Op. 17 No. 2 ; text af Giri Granlund; musik af Ilmari Hannikainen.    Wilhelm Hansen, København  1924
 Miten vuorenpeikko voitti kilpajuoksun. Satupirtti 41.    WSOY 1925
 Trollkarlens öga ; teckningarna av Signe Hammarsten-Jansson.    Schildt, Helsingfors 1926
 Työn ja rukouksen taiteilija : käynti Kaethe Kollwitzin luona, teoksessa Otavan joulu 1926.   Otava 1926

Lähteet 
  
 Wikiaineisto : Kuka kukin oli 1961 (Gustaf Johanssonin tiedot)
 Teoslista Fennica- ja Libris-tietokannoista

Aiheesta muualla 
 Giri Granlund : Rauha maassa ja ihmisillä hyvä tahto, Suomen Kuvalehti, 20.12.1927, nro 51-52, s. 32, Kansalliskirjaston digitaaliset aineistot

Suomalaiset kirjailijat
Suomalaiset toimittajat
Vuonna 1894 syntyneet
Vuonna 1932 kuolleet
Piippola (taajama)

Piippola on Siikalatvan kunnassa sijaitseva taajama ja entisen Piippolan kunnan kirkonkylä. Taajama sijaitsee 11 kilometriä kuntakeskuksesta Pulkkilan kirkonkylästä kaakkoon päin, kantatien 88 ja seututien 800 risteyskohdassa. Se oli Piippolan kunnan kuntakeskus, kunnes vuoden 2009 alussa Piippolan, Kestilän, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Taajaman halki virtaa Lamujoki. Taajamassa asui vuoden 2015 lopussa 550 asukasta.

Taajamassa sijaitsevat muun muassa 1770-luvulla rakennettu Piippolan kirkko, entisen Piippolan kunnan ainoa peruskoulu Pentti Haanpään koulu ja ammatillinen oppilaitos Piippolan ammatti- ja kulttuuriopisto (PIO). Piippolan kirjaston kirjavarastossa on Haanpää-huone. 

Taajaman eteläpuolelta lähtee Kärsämäen Saviselälle johtava Saviselkä–Piippola-museotie, joka on ollut aikaisemmin osa valtatietä 4. 

Piippolassa on järjestetty vuodesta 2009 lähtien vuosittain Piippolan vaarin lastenlaulufestivaali.

Lähteet

Aiheesta muualla
 Piippolan ammatti- ja kulttuuriopisto 
 Pentti Haanpään koulun kotisivut 
 Piippolan Uutiset (Piippolan ammatti- ja kulttuuriopiston oppilaiden ylläpitämä sivusto)

Piippolan kylät
Suomen kirkonkylät
Suomen entiset kuntakeskukset
Pohjois-Pohjanmaan maakunnan taajamat
Zora Folley

Zora Folley (27. toukokuuta 1932 – 8. heinäkuuta 1972) oli yhdysvaltalainen nyrkkeilijä, joka päätyi lajin pariin liityttyään armeijaan 1948. Folley taisteli Korean sodassa ja sai viisi mitalia ennen kotiuttamistaan 1953. Sen jälkeen hän aloitti uran ammattinyrkkeilijänä ja kohtasi monia entisiä, tulevia ja hallitsevia maailmanmestareita, kuten Sonny Listonin ja Muhammad Alin.

Lähteet 
 Desert Sun, 8.7.1972

Aiheesta muualla 
Boxrec.com  
The Rise and Fall of Zora Folley The Sweet Science, September 9, 2005 
After Muhammad, a Graveyard Sports Illustrated, April 3, 1967 

Yhdysvaltalaiset nyrkkeilijät
Vuonna 1932 syntyneet
Vuonna 1972 kuolleet
The Prisondream

The Prisondream oli 1997 perustettu indierockyhtye.

Tarina 
The Prisondream oli alun perin Kauhajoella 1997 perustettu indierockyhtye. Yhtyeen perustajajäsenet olivat Jukka Kujansivu (laulu, kitara), Nuutti Palonen (rummut) ja Timo Ala-Opas (basso). Tällä kokoonpanolla yhtye osallistui Spoonriver Anthology (2000) -kokoelmalevylle.

Timon siirryttyä ulkomaille opiskelemaan, basson varteen värvättiin Iiro Rantanen, joka niihin aikoihin soitti mm. Nicole -yhtyeessä. Tällä kokoonpanolla yhtye äänitti omakustannesinglen "Desires?" (2001)  joka sisälsi kaksi kappaletta. Samoihin aikoihin yhtye tamperelaistui ja Nuutti ja Iiro päättivät kiireidensä vuoksi jättäytyä yhtyeestä. Jukan seuraksi mukaan tulivat mm. Cosmobilesta tuttu Jonni Kullas (basso), joka oli jo joillain keikoilla tuuraillut Iiroa, sekä mm. Sara -yhtyeestä tuttu Eetu Uusitalo (rummut). Yhtye oli osa tamperelaista TreUnion-kollektiivia, oli mukana monien skeittileffojen soundtrackeilla ja se soitti keikkoja ympäri Suomea.

Vuonna 2004 julkaistiin sittemmin loppuunmyyty debyyttialbumi, "Songs Of Falling Apart", bändin vokalistin omalla Keinu [a record co.] -levymerkillä. Debyyttialbumi oli yllättävä arvostelumenestys ja sen tiimoilta yhtye keikkaili entistä ahkerammin. Levyn avausraidasta "Reader's Digest" tehtiin musiikkivideo jonka ohjasi Aleksi Koskinen.

Debyyttialbumin julkaisun jälkeen värvättiin yhtyeeseen toinen kitaristi, Ville Haapajoki. Vuonna 2005 Jukeboss Records kiinnostui yhtyeestä, jonka seurauksena julkaistiin kolmiodraamanovelliin perustuva konseptialbumi "Further Away In Silence" (2006). Näihin aikoihin yhtyeen vokalisti Jukka Kujansivu vieraili myös ulkomaan keikkakitaristina mm. Bitch Alert -yhtyeen Englannin kiertueella ja taustalaulajana mm. Lapko -yhtyeen levyllä Scandal.

Sittemmin yhtyettä nähtiin keikoilla siellä täällä mm. Lapkon ja Disco Ensemblen seurassa, mutta muiden kiireiden vuoksi The Prisondream hiipui hiljalleen hiljaiseloon. Yhtyeen tiettävästi viimeinen keikka nähtiin Tampereen Klubilla vuonna 2008.

Jäsenet

Nykyiset 
 Jukka Kujansivu (laulu, kitara)
 Jonni Kullas (basso)
 Ville Haapajoki (kitara)
 Eetu Uusitalo (rummut)

Entiset 
 Timo Ala-Opas (basso)
 Iiro Rantanen (basso)
 Nuutti Palonen (rummut)

Julkaisut

Albumit 
 Songs Of Falling Apart (2004, Keinu. [a record company])
 Further Away In Silence (2006, Jukeboss Records)

Singlet ja EP:t 
 Spoonriver Anthology -split (muut yhtyeet: Cosmobile, Galdean Ur) (2000)
 Desires? (2001)
 The Blinding Veil -single (2006, Jukeboss Records)

Musiikkivideot 
 Reader's Digest (Ohjaus, käsikirjoitus: Aleksi Koskinen, 2003)
 A Promise (Ohjaus, käsikirjoitus: Jukka Kujansivu, 2006)

Suomalaiset indie rock -yhtyeet
Snow White’s Poison Bite

Snow White's Poison Bite (SWPB) on joensuulaislähtöinen post-hardcore-yhtye. SWPB:n musiikkia voi kuvailla post-hardcorena. Bändi itse on liittänyt musiikkiinsa genret "murdercore", "horrorcore" ja "killcore". Yhtyeen perustivat alkuvuodesta 2007 Allan "Jeremy Thirteenth" Cotterill, Juuso Puhakka, Tuomo Korander ja Teemu Leikas, basisti Jarkko Penttinen liittyi mukaan seuraavana vuonna. Loppuvudesta 2009 Juuso Puhakka jätti yhtyeen  musiikillisten ja henkilökohtaisten erimielisyyksien takia. Laulaja Allan Cotterill on syntynyt Britanniassa, mutta hän on asunut Suomessa kuusivuotiaasta asti. Muut jäsenet ovat suomalaisia.

Snow White’s Poison Bite voitti toukokuussa 2008 Big Boom -bändikisan, jonka palkintona oli kolme päivää studioaikaa ja keikka Himos-festivaaleilla. toukokuussa 2009 SWPB soitti amerikkalaisen post-hardcoreyhtyeen Alesanan lämmittelijänä Helsingissä. SWPB on ollut mukana myös Music Against Drugs -kiertueella.

SWPB kirjoitti alkuvuodesta 2009 sopimuksen Poko Rekords/EMI Finlandin kanssa. Helmikuussa 2009 ilmestyi SWPB:n ensimmäinen EP, Drama Trough Your Stereo. 2010 SWPB kirjoitti sopimuksen Sound of Finlandin Hyeena Trax -levymerkin kanssa ja julkaisi singlet Kristy Killings sekä Valentine’s Doom, jonka sai ladata ilmaiseksi netistä. Debyyttialbumi The Story Of Kristy Killings julkaistiin 27.10.2010. Japanissa levyn julkaisi Marquee/Avalon.

Jäsenet 
 Allan "Jeremy Thirteenth" Cotterill - laulu
 Hannu Saarimaa - basso
 Emil Pohjalainen - kitara
 Dylan Broda - rummut

Julkaisut

Omakustanteet/EP:t/Singlet 
 Snow White’s Poison Bite (EP 2008, omakustanne)
 Drama Trough Your Stereo (EP 2009, Poko Rekords)
 Valentine's Doom (single 2010, Sound Of Finland)
 Kristy Killings (single 2010, Sound Of Finland)
 The End Of Prom Night (single 2010, Sound Of Finland)
 Count Dracula Kid (single 2012, Victory Records)
 Gruesome Gory Horror Show (single 2013, Victory Records)

Albumit 
 The Story of Kristy Killings (lokakuu 2010, Sound Of Finland)
 Featuring: Dr. Gruesome And The Gruesome Gory Horror Story (huhtikuu 2013, Victory Records)

Lähteet 
Keskisuomalaisen juttu SWPB:stä

Viitteet

Aiheesta muualla 
 SWPB MySpacessa
Haastattelu, Imperiumi.net

Suomalaiset rockyhtyeet
Mäenpää

Mäenpää tarkoittaa muun muassa seuraavia:

Mäenpää kylä Kauhavalla
Mäenpää kylä Punkalaitumella

Sukunimi
Aapo Mäenpää (s. 1998), jalkapalloilija
Aimo Mäenpää (1937–2018), painija
Ari-Pekka Mäenpää, lyömäsoittaja
Arvi Mäenpää (1899–1976), taidemaalari ja piirtäjä
Aukusti Mäenpää (1891–1933), suutari, toimitsija ja kansanedustaja (SSTP)
Heikki Mäenpää (s. 1957), musiikintekijä ja -tuottaja
Henri Mäenpää (s. 1988), salibandyn pelaaja
Jani Mäenpää (s. 1975), jalkapalloilija
Jari Mäenpää (1977), muusikko
Jorma Mäenpää (1918–1971), kirjailija
Jorma Mäenpää (s. 1949), koripalloilija
Juha Mäenpää (s. 1971), kansanedustaja (Perussuomalaiset), insinööri ja erityisopettaja
Juha Mäenpää (s. 1981), Celesty-yhtyeen kosketinsoittaja
Juuso Mäenpää (s. 2002), jääkiekkoilija
Konsta Mäenpää (s. 1997), kreikkalais-roomalaisen tyylin painija
Markku Mäenpää (1871–1941), maanviljelijä, rehtori, maanviljelysneuvos
Martti Mäenpää (s. 1950), tekniikan tohtori ja toimitusjohtaja
Martti Mäenpää (s. 1924), korkeimman hallinto-oikeuden hallintoneuvos
Mikko Mäenpää (s. 1954), STTK:n puheenjohtaja
Mikko Mäenpää (s. 1983), jääkiekkoilija
Niilo Mäenpää (s. 1998), jalkapalloilija
Niki Mäenpää (s. 1985), jalkapalloilija
Olavi Mäenpää (1908–1988), maanviljelijä, rehtori, maanviljelysneuvos, Markku Mäenpään poika
Olavi Mäenpää (1950–2018), turkulainen kaupunginvaltuutettu ja eläinsuojeluvalvoja
Olli Mäenpää (s. 1950), hallinto-oikeuden professori
Outi Mäenpää (s. 1962), näyttelijä
Panu Mäenpää, ihmisoikeusaktivisti
Pekka Mäenpää (1939–2022), biokemian professori
Risto Mäenpää (1917–2006), insinööri ja rakennusneuvos
Sirpa Mäenpää, diplomaatti ja ulkoasiainneuvos
Teijo Mäenpää, Säkylän kunnanjohtaja
Timo Mäenpää (1960–2009), muusikko

Sukunimet
ResearchGATE

ResearchGate on maksuton yhteisöpalvelu tieteentekijöille ja tutkijoille. Henkilökohtaisen tutkijaprofiilin ohella sivusto tajoaa käyttäjälleen sovelluksia, mukaan lukien semanttisen tiedonhaun (kokonaisesta tiivistelmästä) , tiedostojen jakamisen, julkaisutietokantojen jakamisen sekä mahdollisuuden luoda ryhmiä sekä osallistua keskustelufoorumeille. Käyttäjät voivat myös luoda oman blogin verkostonsa keskuudessa. Toukokuussa 2011 perustettu ResearchGate on kerännyt käyttäjikseen  yli 1 400 000  tutkijaa  192 maasta. 

Muiden työkalujen ohella ResearchGate on kehittänyt semanttisen hakukoneen joka käynnistää tiedonhaun sisäisten resurssien lisäksi useissa merkittävissä sivuston ulkoisissa tietokannoissa (mm. PubMed, CiteSeer, arXiv sekä NASAn kirjasto). Hakukone analysoi tiivistelmän kokonaisuudessaan yksittäisten hakusanojen sijaan ja mahdollistaa näin tarkempien hakutulosten saannin.  
Samankaltainen semanttinen analyysi on käyttäjien verkostoitumisen tukena. Toiminto tekee käyttäjille ehdotuksia heitä mahdollisesti kiinnostavista ryhmistä ja kirjallisuudesta sekä samoista aiheista kiinnostuneista muista käyttäjistä. ResearchGatessa ovat käyttäjät luoneet yli 1 400 ryhmää. Ryhmä voidaan luoda joko kaikille käyttäjille avoimeksi tai yksityiseksi, luottamuksellisen informaation vaihtoa varten.  Jokaisella ryhmällä on käytössään laaja skaala tutkijoiden yhteistyön mahdollistavia työkaluja, esimerkkinä mahdollisuus tiedostojen jakoon, jolloin kollegat voivat yhteistyössä työstää dokumentteja . Useat tieteelliset organisaatiot ja konferenssit käyttävät ResearchGatea kohtaamispaikkana, joka mahdollistaa tutkimukseen liittyvien yksityiskohtien läpikäynnin, yhteistyön sekä vaivattoman, tutkijoiden välisen kommunikoinnin yli maarajojen. 

Sivustolla on myös oma listauksensa tieteen alan avoimista työpaikoista. Käyttäjä voi hakea työtarjouksia avainsanan, aseman, tutkimusalan sekä maan perusteella. Vuodesta  2009 tutkijoilla on myös mahdollisuus hakea julkaisutietoa omista artikkeleistaan  ja  näin selvittää mitä versioita artikkeleistaan he voivat laillisesti ladata sivuston muiden käyttäjien maksuttomasti luettavaksi.

ResearchBlog on ResearchGaten virallinen blogi joka julkaistiin marraskuussa 2009. Tieteellisen verkoston jäsenten on mahdollista ehdottaa omia tekstejään julkaistavaksi blogiin. Tekstien joukosta valitaan korkealuokkaisimmat ehdotukset. Kyseisistä kirjoituksista muodostuva blogi tarjoaa täten hyvämaineisen lähteen uutisista, tutkimuksista sekä innovaatioista kaikilta tieteen aloilta. Henkilökohtaiset mikroblogit tarjoavat puolestaan käyttäjille mahdollisuuden julkaista viestien ohella kuvia, tiedostoja, julkaisuja sekä linkkejä.

Yritys

ResearchGate ilmoitti 8. syyskuuta 2010 saamastaan lisärahoituksesta. Rahoituksen lähteenä on muun muassa Piilaaksossa, Yhdysvalloissa vaikuttava  Benchmark Capital, joka on aiemmin investoinut tunnettuihin verkkopalveluihin Twitter ja eBay. Toinen tunnettu yritykseen sijoittanut on myös Accel Partnersin Piilaakson toimisto joka lukeutuu yhteisöpalvelu Facebookin sijoittajiin.

Lähteet

Aiheesta muualla
ResearchGate
ResearchBlog

Yhteisöpalvelut
Le Moribond

"Le Moribond" on belgialaisen laulaja-lauluntekijän Jacques Brelin säveltämä ja sanoittama kappale, jonka hän levytti vuonna 1961. Se tunnetaan englanniksi nimellä "Seasons in the Sun" ja suomeksi "Päivät kuin unta".

Tunnettuja englanninkielisiä levytyksiä ovat Kingston Trion 1960-luvulta ja Terry Jacksin 1970-luvun alusta. Englanninkieliset sanat on tehnyt Rod McKuen. Jacksin versio oli suuri hitti Britanniassa ja Yhdysvalloissa 1973-1974. Sen sanoitus poikkeaa yhden säkeistön osalta Kingston Trion versiosta. 

Laulu kertoo suomen- ja englanninkielisessä versiossa kuolemaisillaan olevasta miehestä, joka esittää hyvästit parhaalle ystävälleen, isälleen ja rakastetulleen. Alkuperäinen Brelin teksti on sarkastisempi ja synkempi, sillä siinä kertoja toteaa, ettei erityisemmin jää kaipaamaan yhtä ystäväänsä, jonka kanssa hänen vaimonsa petti häntä. Aviorikos mainitaan myös Kingston Trion englanninkielisessä versiossa, mutta Terry Jacksin menestyshitissä ei.

Arto Sotavalta levytti 1974 suomenkielisen version, joka on sovitukseltaan ja sanoitukseltaan melko samankaltainen Jacksin version kanssa. Sanoituksen teki Sotavalta itse. Kappaleen ovat levyttäneet myös muun muassa Fredi, Eino Grön ja Tapio Heinonen. Myös Aki ja Turo ovat levyttäneet kappaleen suomeksi nimellä ”Jori 16 vuotta”. Se ilmestyi vuonna 1988 levyllä Lievä kantrihuijaus.

Lähteet 

Vuoden 1961 kappaleet
Dithmarschen

Dithmarschen () on piirikunta Schleswig-Holsteinin osavaltiossa Saksassa.

Kunnat

Dithmarschen jakautuu kuuteen paikkakuntaan (). Piirikunnassa on viisi kaupunkia ja 111 kuntaa. Dithmarschen rajautuu lännessä Pohjanmereen, etelässä Elbe-jokeen, pohjoisessa Eider-jokeen, ja idässä Kielin kanavaan. Schleswig-Holsteinin osavaltion läpi kulkevan Kielin kanavan varrella sijaitseva Dithmarschen on taloudellisesti köyhempi kuin monet muut alueen piirikunnat.

Historiaa
Dithmarschen tunnettiin 1100–1500-luvuilla ylpeänä talonpoikaistasavaltana, joka läänityksistä huolimatta uhmasi sekä tanskalaisen aateliston että hansan valtaa. Myöhemmin se jäi köyhäksi alamaaksi, johon ei rakennettu suuria kartanoita tai linnoja. Dithmarschen joutui kuitenkin 1500-luvun puolivälissä jaetuksi Tanskan kuninkaan ja Holsteinin herttuoiden kesken. 1860-luvulla se liitettiin Preussiin, ja sen kaudella kannaksen poikki rakennettiin Kielin kanava.

Paikallinen talonpoika löysi 1850-luvulla kaivoa kaivaessaan öljynsekaisen hiekkakerroksen. Vähitellen sitä alettiin porata ja jalostaa siitä öljyä. Tätä varten perustettiin yhtiö Deutsche Erdoel-Actiengesellschaft (DEA), joka tänään kuuluu energiajätti RWE:lle.

Kuntarakenne
Paikkakuntien ulkopuolella olevat kaupungit:
Brunsbüttel
Heide

Paikkakunnat ja kunnat:

Lähteet

Aiheesta muualla

Piirikunnan kotisivut 

Schleswig-Holsteinin piirikunnat
Luscombe 8

Luscombe 8 oli yhdysvaltalainen yleisilmailulentokone, jonka ensilento tehtiin 17. joulukuuta 1937. 

Luscombe Aircraft Corporation perustettiin New Jerseyssä vuonna 1937, ja sen ensimmäinen ja kuuluisin lentokone oli Luscombe 50 (Model 8), jonka suunnittelivat Donald A. Luscombe, Jim Rising, Ed Terrence ja Fred Knack. Se oli sekarakenteinen. Lamasta nousevassa Yhdysvalloissa koneen myynti oli hyvä sen "halvan" hinnan vuoksi. Yhtiön omistuksesta alettiin kamppailla heti yhtiön tuloksen parannettua ja D. Luscombe joutui jättämään luomansa yhtiön. Alumiini oli varattu sotiteollisuudelle, mutta koska koneita myytiin Civilian Pilot Training Programille, Luscombe pystyi jatkamaan tuotantoa toisen maailmansodan aikana. Sodan aikana tehdas siirrettiin Texasiin. 

Koska yhtiö oli joutunut itävaltalaissukuisen Leopold Klotzin haltuun, Yhdysvaltain hallinto pystyi palauttamaan yhtiön takaisin Luscombelle. Vuonna 1944 palautus todettiin kuitenkin laittomaksi.

Vuonna 1946 siipi suunniteltiin uudestaan. Tästä tuli Model 10, joka ei mennyt tuotantoon. Model 8:aa päivitettiin lukuisia kertoja, veeksi vuonna 1948. Tehdas suljettiin vuonna 1950. Sen toimintaa jatkettiin 1958-61 vaire Aircraft and Uranium Corp -yrityksessä.

Lähteet

Viitteet

Aiheesta muualla

The Luscombe Endowment
Luscombe Foundation
The European Luscombe Community
Classic Aero Support
Continental Luscombe Association
Luscombe Association 
Renaissance Aircraft LLC
 

Yhdysvaltalaiset yleisilmailukoneet
1930-luvun yleisilmailukoneet
Express

Express tarkoittaa muun muassa seuraavia:

Express, suomalainen yhtye
Express, Express-yhtyeen albumi
Express, 1970- ja 1980-luvuilla ilmestynyt lehti, Perustuslaillisen Kansanpuolueen ja sen seuraajan Perustuslaillisen oikeistopuolueen äänenkannattaja
S/S Express, suomalainen vuonna 1877 rakennettu höyrylaiva
Mars Express, avaruusalus
Venus Express, avaruusalus
Express – Ernie Davisin tarina, Gary Flederin ohjaama elokuva vuodelta 2008
Chevrolet Express, pakettiautomalli
Mitsubishi Express, pakettiautomalli
Renault Express, pakettiautomalli
Talbot Express, pakettiautomalli.

Britannian kuninkaallinen laivasto
 HMS Express (1695), alus
 HMS Express (1800), kuusitykkinen Express-luokan viestialus
 HMS Express (1815), nelitykkinen kuunari
 HMS Express (1835), 6/8-tykkinen Alert-luokan priki
 HMS Express (1874), nelitykkinen Forester-luokan tykkivene
 HMS Express (1896), hävittäjä
 HMS Express (H61), E-luokan hävittäjä
 HMS Express (P163), P2000-mallinen Archer-luokan partiovene.
Mills

Mills on muun muassa seuraavien henkilöiden sukunimi:

 Alice Mills (s. 1986), australialainen uimari ja olympiavoittaja
 Alley Mills (s. 1951), yhdysvaltalainen näyttelijä
 Brad Mills (s. 1983), kanadalainen jääkiekkoilija
 C. Wright Mills (s. 1962), yhdysvaltalainen sosiologi
 Danny Mills (s. 1977), englantilainen jalkapalloilija
 Derek Mills (s. 1972), yhdysvaltalainen pikajuoksija
 Donna Mills (s. 1940), yhdysvaltalainen näyttelijä
 Edwin Mills (1878–1946), brittiläinen köydenvetäjä
 Gordon Mills (1935–1986), englantilainen laulunkirjoittaja ja manageri
 Irving Mills (1894–1985), yhdysvaltalainen musiikkotuottaja, manageri ja sanoittaja
 Jeff Mills (s. 1963), yhdysvaltalainen musiikkituottaja ja DJ
 John Mills (1908–2005), englantilainen näyttelijä
 John Atta Mills (1944–2012), Ghanan presidentti
 Juliet Mills (s. 1941), brittiläis-yhdysvaltalainen näyttelijä
 Les Mills (s. 1934), uusiseelantilainen kuulantyöntäjä ja kiekonheittäjä
 Magnus Mills (s. 1954), englantilainen kirjailija
 Mick Mills (s. 1949), englantilainen jalkapalloilija
 Mike Mills (1958–2009), yhdysvaltalainen basisti
 Novlene Williams-Mills (s. 1982), jamaikalainen juoksija
 Pat Mills (s. 1949), brittiläinen sarjakuvakäsikirjoittaja
 Patrick Mills (s. 1988), australialainen koripalloilija
 Philip Mills (s. 1963), walesilainen ralliautoilun kartanlukija
 Robert Mills (1781–1855), yhdysvaltalainen arkkitehti
 W. H. Mills, matemaatikko, jonka mukaan on nimetty Millsin vakio
 William Mills (s. 1938), yhdysvaltalainen kestävyysjuoksija
Nina ja Erik

Nina ja Erik on Aarne Tarkaksen ohjaama suomalainen elokuva vuodelta 1960. Elokuva on sukupolvidraama. 

Tarkaksella oli käsikirjoitus valmiina pari vuotta, mutta sopivan näyttelijän puute esti toteutuksen, kunnes löytyi Pirkko Mannola. 33-vuotias Martti Katajisto on kuitenkin polvihousuista huolimatta liian vanha roolinsa ikäluokkaan. Tarina perustuu vuonna 1957 tapahtuneeseen autovarkauksien sarjaan, jonka takana oli nuorisoliiga.

Arviot
Aikalaiskriitikoita ei miellyttänyt elokuvan syyttävän sormen kohdistaminen vanhempiin. Leo Nordberg (Uusi Suomi) kääntää ongelman ohjaaja-käsikirjoittaja Tarkakseen: "Tarkas [ei] ilmeisesti ole kylliksi perehtynyt tämän päivän nuorten elämään ja heidän ehkä hieman vaikeasti selitettävään moderniin hengenlaatuunsa". Matti Salo (Ylioppilaslehti) lataa: "Nina ja Erik on kurja elokuva. Se on myös törkeä elokuva. [– –] Nina ja Erik pahoinpitelee ihmisen kalleimpia aistinelimiä, silmää ja korvaa. Nina ja Erik on rikollinen elokuva. [– –] Suomessa tehdään maailman tylsimmät elokuvat." Salo menetti arvionsa vuoksi vapaalippuoikeuden. Mutta myönteisiäkin arvioita esitettiin: "...kaunista filmiä, raikasta, haurasta ja runollista", kuten Jukka Martinkari (Turun Sanomat) kirjoittaa.

Erään myöhemmän televisioesityksenkin yhteydessä Arto Pajukallio arvioi, että osoittelevuudestaan huolimatta elokuva on herkkää rakkauden kuvausta.

Näyttelijät

Lähteet 

Suomalaiset mustavalkoelokuvat
Vuoden 1960 suomalaiset elokuvat
Suomalaiset romanttiset draamaelokuvat
Aarne Tarkaksen ohjaamat elokuvat
Aarne Tarkaksen käsikirjoittamat elokuvat
Suomalaiset nuortenelokuvat
Sundman

Sundman on muun muassa seuraavien henkilöiden sukunimi:

 Alonzo Sundman (1895–1960), suomalainen jääkärikenraali
 Annie Sundman (1883–1981), suomalainen näyttelijä
 Bruno Sundman (1920–2002), suomalainen kansanedustaja (SDP)
 Carl Johan Sundman (1836–1921), suomalainen sotilas, pankinjohtaja ja valtiopäivämies
 Carl Wilhelm Ignatius Sundman (1810–1889), suomalainen kauppaneuvos ja valtiopäivämies
 Danne Sundman (1973–2018), ahvenanmaalainen poliitikko ja yrittäjä
 Folke Sundman (s. 1951), suomalainen virkamies, kansalaisaktivisti ja toiminnanjohtaja
 Gösta Sundman (1854–1914), suomalainen konsuli, kirjailija ja taiteilija, Carl Wilhelm Ignatius Sundmanin adoptiolapsi
 Jacobus Sundman (1916–2008), suomalainen kemian professori
 Jimmy Sundman (s. 1989), suomalainen jalkapalloilija
 Joonas Sundman (s. 1998), suomalainen jalkapalloilija
 Julius Constantin Sundman (1828–1893), suomalainen kenraalimajuri
 Karl F. Sundman (1873–1949), suomalainen tähtitieteilijä ja matemaatikko
 Margit Borg-Sundman (1902–1992), suomalainen kansanedustaja (Kokoomus)
 Marketta Sundman, (1949–2022), suomalainen kielitieteilijä, Turun yliopiston professori
 Mikael Sundman (s. 1947), suomalainen arkkitehti
 Oskar Sundman (1883–1936), suomalainen punakaartilaispäällikkö
 Pekka Sundman, Varsinais-Suomen elinkeino-, liikenne- ja ympäristökeskuksen ylijohtaja
 Per Olof Sundman (1922–1992), ruotsalainen kirjailija ja poliitikko
 Robert Sundman (s. 1994), suomalainen toimittaja
 Svante Sundman (1895–1969), Merenkulkuhallituksen ent. pääjohtaja
 Tuula Sundman, Tuula Okkola (s. 1960), suomalainen jalkapalloilija
 Veronica Sundman (1923–2008), suomalainen mikrobiologi ja professori
Large Synoptic Survey Telescope

Large Synoptic Survey Telescope (lyhyemmin LSST) on rakenteilla oleva optinen teleskooppi. Hanke on saanut rahoitusta sekä julkisilta että yksityisiltä tahoilta. Teleskoopille valittu sijoituspaikka sijaitsee Cerro Pachón -vuorella 2 682 metrin korkeudessa. Vuorella sijaitsevat jo entuudestaan SOAR ja Gemini South -teleskoopit.

LSST:n toiminta perustuu valovoimaisen teleskoopin, tehokkaan kameran ja nopean tietokonejärjestelmän yhteistoimintaan. Erikoista teleskoopissa on mm. laajempi näkymä muihin optisiin teleskooppeihin verrattuna. Hyvällä säällä teleskoopin kamera tulee tuottamaan 30 teratavua kuvamateriaalia yhden yön aikana. Yhdysvaltain päätietokantaan siirrettävää dataa tulisi Chilessä sijaitsevalta teleskoopilta tällöin 2,5 gigabittiä sekunnissa. Teleskooppia aiotaan pitää yllä ainakin 10 vuotta, jonka aikana se tuottaisi 200 petatavun kokoisen tietokannan. Koko yötaivaan teleskooppi tulee mahdollisesti kuvaamaan 2000 kertaa 10 vuoden aikana.

Teknisiä tietoja:
 Pääpeilin halkaisija: 8,4 metriä
 Polttoväli: 9,9 metriä
 Näkökenttä: 3,5 astetta
 Havaintoaallonpituudet: 320-1060 nanometriä
 Rajamagnitudi: 24 (kuvia pinoamalla 27,5)
 Kameran pikselimäärä: 3,2 miljardia
 Dataa yön aikana: 15 teratavua

Hankkeen eteneminen
Vaikkei teleskooppihankkeen rakentaminen ollut vielä varmistunut, ja päärahoitus puuttui, sen tarvitsema suuri peili valettiin jo vuonna 2008. Tämän mahdollisti Bill Gatesin ja Charles Simonyin yhteensä 23 000 000 euron arvoiset lahjoitukset, joiden turvin hankkeen toteuttaminen saatiin aloitettua. Vuoden 2010 elokuun puolivälissä Yhdysvaltain tiedeakatemia valitsi LSST-projektin korkeimman prioriteetin hankkeeksi 2010-vuosikymmenelle, mikä varmisti teleskoopin edellyttämän 350 000 000 euron rahoituksen.

Lausunto niin kutsutussa Astro2010-selvityksessä: "The committee recommends that LSST be submitted immediately for NSF's Major Research Equipment and Facilities Construction (MREFC) consideration with a view to achieving first light before the end of the decade. ...The top rank accorded to LSST is a result of (1) its compelling science case and capacity to address so many of the science goals of this survey and (2) its readiness for submission to the MREFC process as informed by its technical maturity, the survey's assessment of risk, and appraised construction and operations costs. Having made considerable progress in terms of its readiness since the 2001 survey, the committee judged that LSST was the most ready-to-go."

LSST:n arvioidaan valmistuvan kuusi vuotta rakennustöiden alkamisen jälkeen, ja käyttöön se saadaan aikaisintaan vuonna 2016.

Lähteet

Aiheesta muualla

Teleskoopit
Terrorin kasvot

Terrorin kasvot (The Fourth Angel) on brittiläis-kanadalainen jännityselokuva vuodelta 2001. Elokuva on John Irvinin ohjaama. Alun perin elokuva piti julkaista Yhdysvalloissa vuonna 2001, mutta julkaisua siirrettiin New Yorkissa tapahtuneen WTC:n torneihin kohdistuneen terroristi iskun takia.

Juoni 

Jack Elgin (Jeremy Irons) on toimittaja joka lähtee Intiaan työmatkalle johon hän yhdistää lomamatkan ja ottaa perheen mukaan. Pieni, tuntematon terroristiliike kaappaa Limassolissa, Kyproksella lentokoneen jossa he ovat. Elgin saa pelastettua teini-ikäisen poikansa, mutta hänen vaimonsa ja tyttärensä kuolevat terroristien ja pelastajien välistä tulitaistelua seuranneeessa tulpalossa. Länsimaiden viranomaiset eivät poliittisista syistä ole halukkaita tuomitsemaan syyllisiä ja heidät vapautetaan vaivihkaa. Elgin päättää itse kostaa terroristeille. Hän ottaa käyttöön kaikki toimittajana hankkimansa jäljitystaidot ja käyttää yhteyksiään. Hän pääsee Lontoossa asuvan serbialaisen freelancer-toimittajan avulla neljän balkanilta kotoisin olevan terroristin jäljille.

Roolit

Julkaisu 
Elokuva piti julkaista USA:ssa vuonna 2001 mutta sitä lykättiin koska maassa tapahtui terroristi-isku WTC:n torneihin.

Lähteet

Aiheesta muualla 
 
 

Vuoden 2001 brittiläiset elokuvat
Vuoden 2001 kanadalaiset elokuvat
Brittiläiset jännityselokuvat
Brittiläiset romaaneihin perustuvat elokuvat
John Irvinin ohjaamat elokuvat
Forrester

Forrester tarkoittaa muun muassa seuraavia:

Jay Wright Forrester (1918-2016), yhdysvaltalainen professori, tietokonealan pioneeri ja järjestelmädynamiikan perustaja 
Maureen Forrester (1930-2010), kanadalainen altto
Patrick Forrester (s. 1957), entinen Yhdysvaltain maavoimien eversti ja Nasan astronautti
Rhett Forrester (1956-1994), yhdysvaltalainen heavy- ja hard rock -laulaja.

Kuvitteellisia henkilöitä 

 Forrester-suku tv-sarjassa Kauniit ja rohkeat:
 Eric Forrester
 Stephanie Forrester, Eric Forresterin entinen vaimo
 Ridge Forrester, Eric ja Stephanie Forresterin poika
 Steffy Forrester, Ridge Forresterin tytär

Katso myös

Forester
Muhammad Iqbal

Sir Muhammad Iqbal (علامہ محمد اقبال, ʿAlāma Muḥammad Iqbāl; 9. marraskuuta 1877 – 21. huhtikuuta 1938) oli runoilija, uskonnonfilosofi ja poliitikko. Iqbal kirjoitti teoksensa persian ja urdun kielillä.

Iqbal syntyi brittiläisessä Intiassa Sialkotin kaupungissa, joka on nykyään Pakistanin alueella. Hänen isänsä oli kashmirilainen räätäli. Iqbal opiskeli vuosia Englannissa Trinity Collegessa Cambridgen yliopistossa sekä Münchenin ja Heidelbergin yliopistoissa.

Iqbal tunnetaan filosofis-runollisista teoksistaan, Asrar-e-Khudi-teoksen kunniaksi hänet lyötiin ritariksi. Muita teoksia ovat muun muassa Rumuz-e-Bekhudi ja Bang-e-Dara.

Intialaiset filosofit
Intialaiset runoilijat
Seulonnan keskeiset artikkelit
Escazú

Escazú, viralliselta nimeltään San Miguel de Escazú, on Costa Ricassa sijaitseva San Josén maakunnan Escazún kantonin pääkaupunki. Escazú sijaitsee 1 100 metrin korkeudessa vuorella, yhdeksän kilometriä maan pääkaupungista San Josésta länteen. Ilmasto on trooppinen. Usein Escazússa sataa, kun San Joséssa on aurinkoista. Paikka on nykyisin ekspatriaattien suosiossa. Siellä sijaitsevat muun muassa Yhdysvaltain ja Britannian suurlähetystöt sekä maan ainoa Imax-teatteri. Amerikansuomalainen antropologi Mavis Hiltunen Biesanz asui viimeiset vuotensa Escazússa.

Costa Rican kaupungit
Armáthia

Armáthia () on Kreikan saari, joka kuuluu Dodekanesian saariryhmään ja sijaitsee Egeanmeressä Kásoksen luoteispuolella. Saaren pinta-ala on 2,567 neliökilometriä ja se on asumaton (vuonna 2011). Hallinnollisesti Armáthia kuuluu Kásoksen kuntaan, Kárpathoksen alueyksikköön ja Etelä-Egean saarten alueeseen.

Maantiede 

Egeanmeren kaakkoisosassa Dodekanesian saariryhmässä sijaitseva Armáthian saari yhdessä lähisaartensa kanssa muodostaa Kásoksen kunnan, joka kuuluu Kárpathoksen alueyksikköön ja Etelä-Egean saarten alueeseen. Armáthia sijaitsee parin kilometrin päässä suuremmasta Kásoksen saaresta. Armáthian korkein kohta on 111 metriä merenpinnan yläpuolella. Saaren länsiosassa on pieni järvi. Armáthia yhdessä lähisaartensa kanssa muodostaa Natura 2000 -verkostoon kuuluvan luonnonsuojelualueen, jolla on kokoa 134,537 neliökilometriä. Alueesta kaksi prosenttia on merta.

Phrygana-kasvillisuus on valloittanut saaren rannikkoalueiden hylätyt viljelysmaat. Esimerkiksi sykerötimjami ja  lyijykukkakasvien heimoon kuuluva Limonium graecum  ovat saarella kasvavan phryganan kasvilajeja. Armáthian sisäosassa kasvaa myös foinikiankatajaa, joka on huomattavasti elpynyt aiemmin saarella harjoitetusta intensiivisestä laidunnuksesta. Laidunnus on nykyisin vähentynyt. Armáthialla on hiekkadyynejä, jotka tosin ovat huonossa kunnossa. Dyynien kasvillisuuteen kuuluvat esimerkiksi huulikukkaiskasvien heimoon kuuluva Teucrium gracile sekä Limonium graecum.

Historia 

Saarella aloitettiin 1800-luvulla kipsinlouhinta. Vuodessa saatiin louhittua 8 000 tonnia, jotka sitten kuljetettiin muun muassa Pireukseen, Istanbuliin, Aleksandriaan ja Odessaan. Louhinnan huippukautena saarella oli noin sata asukasta, jotka viljelivät maata ja pitivät kotieläimiä. Vielä vuoden 1951 väestönlaskennassa saarella oli kahdeksan asukasta. Nykyisin saari on asumaton, ja sinne saapuu kesäaikaan ihmisiä ottamaan aurinkoa ja uimaan. Kesäaikaan saarelle liikennöi päivittäin vene läheiseltä Kásoksen saarelta. Kasvava matkailu saattaa olla uhka saarelle.

Nähtävyydet 

Armáthialla on yksi kirkko, joka on omistettu Vapahtajan temppeliin tuomiselle (Ypapantí). Kirkko juhlii vuosittain 2. helmikuuta. Kirkon ympärillä on vanhojen rakennusten raunioita.

Lähteet

Viitteet

Aiheesta muualla 

 Armáthian kartta ja kuvia 

41.585 Kreikka
Dodekanesia
Kásos
Helen Lynd

Helen Merrell Lynd (La Grange, Illinois, Yhdysvallat 17. maaliskuuta 1896 – New York, N.Y 30. tammikuuta 1982) oli yhdysvaltalainen sosiologi. Hän kirjoitti kirjan On Shame and the Search for Identity. Tunnetuin hän on kuitenkin miehensä Robert Staughton Lyndin kanssa toteutetuista Middletown-tutkimuksista, joihin sisältyi kaksi laajaa kenttätutkimusta Muncien pikkukaupungissa. Tutkimuksissa he perehtyivät pikkukaupungin kulttuurisiin normeihin ja sosiaaliseen muutokseen. Ensimmäinen kirja Middletown: A Study in Modern American Culture (1929) kertoo vuoden 1924 alusta alkavasta aikajaksosta. Toinen kirja Middletown in Transition : A Study in Cultural Conflicts (1937) sijoittuu 1930-luvun lamaan.

Lynd opiskeli filosofian tutkinnon Columbian yliopistossa New Yorkissa vuonna 1992, ja vuosien 1928-1964 ajan toimi  yhteiskuntatieteiden professorina Sarah Lawrence Collegessa Bronxvillessä New Yorkissa. Hän valmistui tohtoriksi Columbian yliopistosta vuonna 1944, ja hänen väitöskirjansa käsitteli Englantia 1880-luvulla. Lynd oli myös aktiivinen jäsen "American Federation of Teachers" -opistossa ja yhdessä Jane Addamsin (1860-1935) kanssa perustamassaan "American Civil Liberties Union" -yhdistyksessä.

Lähteet 

Yhdysvaltalaiset sosiologit
Vuonna 1896 syntyneet
Vuonna 1982 kuolleet
Viitasaaren Seutu

Viitasaaren Seutu on Viitasaarella kerran viikossa ilmestyvä paikallislehti.

Historiaa
Viitasaaren Seudun perusti Toivo Mero vuonna 1933. Vuosina 1956–1970 lehden nimi oli Seutu: Viitasaaren, Pihtiputaan, Kannonkosken, Konginkankaan paikallislehti. Lehden nykyinen päätoimittaja on Mari Waali.

Lehteä kustansi ja toimitti rovasti Heikki Halmesmäki vuosina 1934–1944. Ensimmäisenä vuonna Meron kaudella lehden poliittinen kanta myötäili Isänmaallista Kansanliikettä, mutta Halmesmäen aikana linja oli kristillisesti ja kansallisesti painottunut.

Vuodesta 1944 alkaen Viitasaaren Seutua on julkaissut Keskisuomalaisen omistama Maakunnan Sanomat Oy, ja lehti on ollut puolueeton paikallis- ja ilmoituslehti.

Vuoden 1943 lopulla Viitasaaren Seudun levikki oli 1341 kappaletta, mutta toisen maailmansodan jälkeen se nousi parhaimmillaan 2700:aan. 1950-luvun puolessavälissä levikki laski noin tuhanteen kappaleeseen. Tämän jälkeen levikki kääntyi uudelleen nousuun, ja laajimmillaan levikki oli vuonna 1991: lähes 5500 kappaletta.

Viitasaaren Seutu valittiin vuonna 2010 Sanomalehtien Liiton järjestämässä kilpailussa parhaaksi paikallislehdeksi kerran viikossa ilmestyvien sarjassa. Lehti oli paras myös vuonna 2007, toinen vuonna 1996 ja kolmas vuonna 2004.

Päätoimittajat
 Toivo Mero 1933–1934
 Heikki Halmesmäki 1934–1944
 Lassi Utsjoki 1944–1956
 Eero Laurila 1956
 Pertti Kiipula 1956–1968
 Erik Erikson 1968–1976
 Lauri Ahonen 1976–2004
 Lauri Åkerman 2005
 Esa Kilponen 2006–2019
 Pirjo Nyman 2019–2020
Mari Waali 2021–

Lähteet

Kirjallisuus

Viitteet

Suomalaiset paikallislehdet
Viitasaari
Chilen sotilasjuntta

Chilen sotilasjuntta (11. syyskuuta 1973 – 11. maaliskuuta 1990) oli Chilen vuoden 1973 sotilasvallankaappauksessa valtaan päässeiden sotilasorganisaatioiden perustama poliittinen elin, jonka avulla maata hallittiin demokraattisesti valittujen elinten syrjäyttämisen jälkeen. Sotilasjuntta oli toimeenpaneva ja lakiasäätävä hallituksen haara 17. joulukuuta 1974 asti. Tämän jälkeen juntta toimi lakiasäätävänä elimenä vuoteen 1990, jolloin se lakkautettiin demokratian palatessa maahan.

Syntyminen

Kaapattuaan vallan syyskuun 11. päivänä vuonna 1973 vallan kaapanneet upseerit julkaisivat perustuslain pöytäkirjan. Pöytäkirja määritti maahan diktatorisen sotilaiden muodostaman junttahallituksen. Sotilasjuntta  mitätöi välittömästi voimassa olleen demokratiaan pohjautuneen perustuslain, lopetti parlamentaariset hallintoelimet kuten kongressin, kielsi kaiken poliittisen aktivismin ja erikseen vasemmistopuolueet jotka olivat perustaneet Allenden suositun Yhtenäiskoalition, ja määräsi maahan ankaran sensuurin ja ulkonaliikkumiskiellon. Sotilasjuntassa puheenjohtajana toiminut kenraali Augusto Pinochet edusti armeijaa Gustavo Leighin ilmavoimia, amiraali José Toribio Merino laivastoa ja kenraali César Mendoza järjestyspoliisia (Carabinerose).   
 

Vallankaappaukset
Chilen historia
1973
Elna Wichmann

Elna Maria Wichmann (s. von Zweygberg, 13. syyskuuta 1877 Jyväskylä – 22. toukokuuta 1924 Jyväskylä) oli suomalainen musiikkikirjailija. Wichmann kirjoitti kolmiosaisen teossarjan merkittävistä säveltäjistä.

Wichmannin vanhemmat olivat ylimetsänhoitaja, hovineuvos Adolf Wilhelm von Zweygberg (1833–1917) ja Augusta Sofia Rehnström (1840–1916). Molemmat vanhemmat olivat musikaalisia, ja perheen kaikki lapset harrastivat musiikkia. Wichmannin veli Lennart oli konserttisellisti ja sellonsoiton professori.

Teoksia 
 Säveltaiteen suurmiehiä : kaunokirjallisia kuvauksia 1–3. Gummerus 1916, 1917, 1918

Suomennoksia 
 Eleanor H. Porter : David vain. WSOY 1919

Lähteet 
 
 Teoslista Fennica-tietokannasta
 Forsius, Arno: Georg Adolf von Zweygberg (1870–1950) – lahtelainen sairaalalääkäri ja musiikinystävä

Suomalaiset kirjailijat
Vuonna 1877 syntyneet
Vuonna 1924 kuolleet
Raatteet

Raatteet (Menyanthes) on raatekasvien (Menyanthaceae) heimoon kuuluva kasvisuku. Sukuun kuuluu ainakin yksi laji, raate (Menyanthes trifoliata), jonka lisäksi sukuun on kuvattu noin 15 muutakin lajia, mutta niiden taksonominen asema on toistaiseksi epäselvä.

Raatteet ovat monivuotisia ja kaljuja ruohoja, joilla on vaakasuunnassa suikertava tai vedessä kelluva juurakko. Lehdet ovat pitkäruotisia ja muodoltaan kolmisormisia. Lehdykät ovat ehytlaitaisia tai harvalti hammaslaitaisia. Raatteiden kukinto on monikukkainen terttu. Kukkien teriöt ovat sisäpuoliltaan valkoisia sekä pitkäkarvaisia ja ulkopuoliltaan vaaleanpunaisia. Emien vartalot ovat eri kukissa eripituisia. Siemenet ovat soikeita, karvattomia, kiiltäviä sekä oranssinvärisiä.

Suvun lajeista raate (Menyanthes trifoliata) esiintyy yleisenä myös Suomessa.

Raatteiden (Menyanthes) suvun tieteellinen nimi on vanha, Theofrastoksen noin 300 eaa. eräästä vesikasvista käyttämä nimi .

Lähteet 

Raatekasvit
Rossinmeri

Rossinmeri on Eteläiseen jäämereen kuuluva syvä lahti, joka sijaitsee Victorianmaan ja Marie Byrdin maan välissä ja rajoittuu etelässä Rossin jäähyllyyn. Lahden suurimmat saaret ovat Rossinsaari sekä Rooseveltinsaari. Rossinmeri kuuluu kokonaisuudessaan Uuden-Seelannin vaatimaan alueeseen.

Brittiläinen merivoimien upseeri ja tutkimusmatkailija James Clark Ross löysi Rossinmeren vuonna 1841.

Lähteet

Aiheesta muualla 
 Protecting the Ross Sea (asoc.org) 
Maailman suurin mertensuojelualue Etelämantereen edustalle - tiede.fi

Eteläinen jäämeri
Seulonnan keskeiset artikkelit
Luettelo Tina Turnerin saamista palkinnoista ja ehdokkuuksista

Tämä on luettelo laulaja Tina Turnerin palkinnoista ja saavutuksista

Grammy- palkinnot

Tina Turner on myös lisätty Grammy Hall of fameen, kappaleilla "River Deep - Mountain High" (1999) ja "Proud Mary" (2003)

American Music Awards
1985 - Suosituin Soul/R&B naispuolinen Artisti
1985 - Suosituin Soul/R&B Naispuolinen Video Artisti
1986 - Suosituin Pop/Rock Naispuolinen Artisti

Billboard Music Awards
1984 - Vuoden Comeback
1984 - Vuoden artisti.
1984 - Vuoden paras naispuolinen laulaja
1984 - Vuoden Soul/R&B Artisti
1984 - Vuoden albumi
1984 - vuoden kappale
1986 - Vuoden laulaja

Kennedy Center Honors
2005 - Honoree

Hollywood Walk of Fame
1986 - Lisätty

Rock & Roll Hall of Fame
1991 - Lisätty, miehensä Ike Turnerin kanssa.

World Music Awards
1991 - Outstanding Contribution to Music
1995 - Legenda Palkinto

NAACP Image Awards
1986- Outstanding näyttelijätär

MTV Video Music Awards
1985 - Vuoden musiikkivideo ("What's Love Got to Do With It")
1985 - Paras ryhmävideo("We are the World")
1986 - Best Stage Performance Video ("It's Only Love" with Bryan Adams)

Muut palkinnot
1985 - Cable ACE AWARD, Tina Turner- Private Dancer
1991 - St. Louis Walk of Fame nimitys
1996 - Légion d'honneur or Chevalier of Arts and Letters Award
1999 - MOBO Awards Lifetime Achievement Award winner
1999 - Ranked the number-two greatest female artist on VH-1's 100 Greatest Women in Rock & Roll list
2004 - Ranked number sixty-one on the list of Rolling Stone's Immortals list
2005 - Woman of the Year
2005 - Named as one of Oprah Winfrey's 25 Legendary Black Women
2007 - Ranked number 19 by BET in the World's Top 25 Dancers of All Time
2009 - SwissAward 2009 in "Show" Category
Billboard Hot 100 Chart Achievement Award

Tina Turnerin saamista palkinnoista
Tina Turner